Tent Obrenovaç QVK
"Tent" — Serbiyada 1981-ci ildə yaradılmış qadın voleybol klubudur. Serbiyanın Obrenovaç şəhərinin komandasıdır. Komandanı tez-tez avrokuboklarda müxtəlif turnirlərdə görmək olar. Hətta, 2010-11 Avropa Qadınlar CEV Challenge Kubokunun üçüncü mərhələsində Azərbaycan voleybol klubu İqtisadçıyla qarşılaşmış və hər iki görüşdə məğlub olaraq turnirlə vidalaşmışdır. Qeyd edək ki, həmin il komanda CEV Kuboku turnirinin iştirakçısı idi,lakin turnirin ilk mərhələsində Beşiktaş voleybol klubuna qızıl setdə məğlub olaraq daha aşağı reytinqli Challenge Kubokuna düşmüşdür.